ཟླ་བ༡༢པའི་ཚེས༡ཉིན་ནི་སྐབས༢༧པའིའཛམ་གླིང་ཨེ་ཙིའི་འགོས་ནད་ཉིན་མོཡིན་པ་དང་ཟླ་བ༡༡པའི་ཚེས༢༨ཉིན་གྱི་སྔ་དྲོར་འཚོགས་པའི་བོད་རང་སྐྱོང་ལྗོངས་ཀྱི་ཚབས་ཆེའི་ནད་རིགས་འགོག་བཅོས་མཐུན་སྦྱོར་འགོ་ཁྲིད་ཚོགས་ཆུང་གི་ལས་དོན་ཚོགས་འདུ་རུ།བོད་རང་སྐྱོང་ལྗོངས་འཕྲོད་བསྟེན་དང་འཆར་ལྡན་བུ་བཙའ་ཨུ་ལྷན་གྱི་ཀྲུའུ་རེན་ཕུར་བུ་སྒྲོལ་མས་ཕྱི་ཕྱོགས་ལ་བོད་ལྗོངས་ཀྱི་འདི་ལོའི་ཟླ་བ༡ནས་ཟླ་བ༡༡བར་གསར་དུ་བྱུང་བའི་ཨེ་ཙིའི་འགོས་ནད་ཕོག་པའི་མི་སྣ་དང་ནད་པའི་མི་གྲངས་ཡོངས་བསྒྲགས་བྱས་པ་མ་ཟད།སླད་ཕྱིན་བོད་ལྗོངས་ཀྱིས་བྱ་ཐབས་གང་དག་སྤྱད་ནས་ཨེ་ཙིའི་འགོས་ནད་སྔོན་འགོག་ཚོད་འཛིན་གྱི་ལས་དོན་ལ་སྐུལ་འདེད་བཏང་ནས་ཨེ་ཙིའི་འགོས་ནད་འགོག་བཅོས་ཀྱི་ཞབས་ཞུའི་ནུས་པ་གོང་མཐོར་གཏོང་རྒྱུའི་སྐོར་ངོ་སྤྲོད་གནང་བ་རེད།